b'\n_START_ARTICLE_\nMga Halamanan ng Lungsod ng Batikano\n_START_SECTION_\nKasaysayan\n_START_PARAGRAPH_\nSinasabi ng tradisyon na ang lugar ng Mga Halamanan ng Lungsod ng Batikano ay pinahiran ni Saint Helena ng lupa na dinala magmula sa Golgotha, upang masagisag na isanib ang dugo ni Kristo sa libu-libong mga sinaunang Kristiyano, na namatay dahil sa mga pag-uusig ni Nero. Ang mga halamanan ay maipepetsang pabalik sa kapanahunang midyebal noong ang mga taniman at mga ubasan ay umaabot sa hilaga ng Palasyong Apostoliko ng Papa. Noong 1279, inilipat ni Papa Nicholas III (Giovanni Gaetano Orsini, 1277\xe2\x80\x931280) ang kaniyang tirahan pabalik sa Batikano magmula sa Palasyong Laterano at binakuran ang pook na ito ng mga pader. Naglagay siya ng isang halamanan (pomerium), ng isang bakuran (pratellum) at ng isang hardin (viridarium)._NEWLINE_Ang hitsura ng pook ay nagkaroon ng isang malakihang muling pagsasaayos noong simula ng ika-16 na daantaon, noong panahon ng pagkapapa ni Julius II. Ang orihinal na disenyo ni Donato Bramante ay hinati upang maging tatlong patyo ("bakuran ng korte"), ang Cortili del Belvedere, ang \xe2\x80\x9cdella Biblioteca\xe2\x80\x9d at ang \xe2\x80\x9cdella Pigna\xe2\x80\x9d (o Kono ng Pino) na mayroong estilo ng disenyong pangtanawin ng Renasimiyento. Nakaayon din sa estilo ng Renasimiyento ang isang malaking parihabang Labirinto, na may disenyong pormal, na nakatalaga sa kahoy na pangkahon (Buxus) at kinuwadruhan ng mga punong pino na pambato ng Italya (Pinus pinea) at ng sedar ng Lebanon, (Cedrus libani). Bilang kapalit ng bakod (kulong na lugar) ni Nicholas III, naglagay si Bramante ng isang malaking rektilinear na pader na tanggulan._NEWLINE_Sa ngayon, ang Mga Halaman ng Lungsod ng Batikano ay mayroong lawak na halos 23\xc2\xa0hektarya (57\xc2\xa0akres), na naglalaman ng sari-saring mga portipikasyong midyebal, mga gusali at mga bantayog (mga monumento) magmula sa ika-9 daantaon magpahanggang sa kasalukuyang panahon, na nakalagak sa piling ng masisiglang mga taniman ng mga bulaklak at mga topyaryo, lunting mga damuhan at 3\xc2\xa0hektarya (7.4\xc2\xa0akres) tagpi (kapirasong lupa) ng gubat. Mayroong sari-saring mga balong na nagpapakalat ng kasariwaan sa mga halamanan, habang nagpapahayag ang mga eskultura at ng mga grotong artipisyal ng debosyon sa Madonna, at isang puno ng olibo na inabuloy ng pamahalaan ng Israel na naglalawit ng tatlo nitong mga sangang lunti at bago.'